อาหารมีเมนูไม่กี่อย่าง Appitizer มีข้าวห่อสาหร่าย กับของทอดไว้แกล้มเบียร์ ส่วนอาหารหลัก Tokpokki มี 3 แบบ ผมส่ังแบบ Seafood มา มีกุ้ง หมึก หอยแมงภู่ อย่างละ 2-3 ชิ้น ผักต่างๆ แป้งต๊อก กับเส้น 3 แบบ เส้นเหลือง วุ้นเส้น กับบะหมี่กึ่งสำเร็จรูป สามารถสั่งหมูสไลด์หรือเนื้ออื่นๆ เพิ่มได้ เหมือนสั่งสุกี้ กินแกล้มกับผักดอง (ให้ฟรี) รสชาติจืดๆ เผ็ดเค็มนิดหน่อย เหมือนกินมาม่าต้มยำกุ้งแบบใส่เครื่องปรุงน้อยๆ

เครื่องดื่มเป็น Granita Yuja เลมอนเกาหลีผสมส้มยูสุปั่น ดื่มสดชื่นดีเปรี้ยวๆ และไม่หวานมาก

บริการดีเป็นกันเอง ทั้งเจ้าของร้านผู้หญิงคนเกาหลีกับพนักงาน มาช่วยกันทั้งเพิ่มไฟหรี่ไฟ ช่วยคนเส้น ทำกันหลายรอบมา 55 แต่เจ้าของร้านน่ารักดี ถามว่าอร่อยมั้ยเป็นภาษาอังกฤษ

สรุปการกินอาหารเกาหลีครั้งแรกไม่ค่อยชอบเท่าไหร่ เพราะส่วนใหญ่มีแต่แป้ง กับรสชาติจืดๆ เผ็ดนิดหน่อย ขมๆ ฝาดๆ ไงไม่รู้ครับ อาจจะกินไม่เป็นด้วย